CELEX: 62009CN0212
Language: et
Date: 2009-06-11 00:00:00
Title: Kohtuasi C-212/09: 11. juunil 2009 esitatud hagi — Euroopa Ühenduste Komisjon versus Portugali Vabariik

1.8.2009   
            
            
               ET
            
            
               Euroopa Liidu Teataja
            
            
               C 180/35
            
         11. juunil 2009 esitatud hagi — Euroopa Ühenduste Komisjon versus Portugali Vabariik
   (Kohtuasi C-212/09)
   2009/C 180/61
   Kohtumenetluse keel: portugali
   
      Pooled
   
   
      Hageja: Euroopa Ühenduste Komisjon (esindajad: G. Braun, M. Teles Romão ja P. Guerra e Andrade)
   
      Kostja: Portugali Vabariik
   
      Hageja nõuded
   
   
               —
            
            
               Tuvastada, et säilitades riigi ja muude riiklike asutuste või Portugali avaliku sektori eriõigused GALP Energia, SGPS S.A.-s, rikkus Portugali Vabariik EÜ artiklitest 56 ja 43 tulenevaid kohustusi.
            
         
               —
            
            
               Mõista kohtukulud välja Portugali Vabariigilt.
            
         
      Väited ja peamised argumendid
   
   Portugali seaduse kohaselt on riigil äriühingus GALP nn kuldaktsiad. Riigil on õigus nimetada juhatuse esimees. Tema pädevusse kuuluvates küsimustes sõltuvad äriühingu otsused riigi heakskiidust.
   Riik peab heaks kiitma kõik otsused, millega muudetakse äriühingu põhikirja, kõik otsused, millega otsustatakse sõlmida ettevõtjatevahelisi lepinguid, milles määratletakse kontrolliv ettevõtja või ühine kontroll, ja kõik otsused, mis võivad mistahes viisil ohustada riigi varustamist õli, gaasi või asendustoodetega.
   Komisjon leiab, et nii riigi õigus nimetada juhatuse liige, kel on õigus heaks kiita äriühingu otsuseid, kui ka riigi vetoõigus significant corporate actions küsimustes piirab raskelt otseinvesteeringut ja portfelliinvesteeringut.
   Kõnealused riigi eriõigused kujutavad endast riiklikke meetmeid, sest kuldaktsiad ei tulene äriühinguõiguse tavapärasest rakendamisest.
   Ühenduse teisene õigus ei luba riigi eriõigusi ettevõtjates, kes tegelevad õli ja õlitoodete jaemüügiga. GALP ei vastuta mingil moel varustamise tagamise eest. Riik soovis teha GALPist ettevõtja, kelle otsustuskeskus asub Portugalis. Igal juhul ei järgi Portugali riik proportsionaalsuse põhimõtet, sest kõnealused meetmed ei ole kohased, et tagada seatud eesmärkide täitmist, ja need ületavad nimetatud eesmärkide saavutamiseks vajalikku.